പാലാ ബിഷപ്പിനു നേരേയുള്ള നീക്കം അപലപനീയമെന്ന് അന്പലപ്പുഴ: പാലാ രൂപത അധ്യക്ഷന് മാര് ജോസഫ് കല്ലറങ്ങാട് കുറവിലങ്ങാട് പള്ളിയിലെ സ്വകാര്യ ചടങ്ങില് നടത്തിയ പ്രസംഗത്തിലെ ഏതാനും ഭാഗങ്ങള് ഉദ്ധരിച്ചു ചില സംഘടനകള് വര്ഗീയ ധ്രുവീകരണത്തിന് വഴിമരുന്നിട്ട് ബിഷപ്പിനെ ഒറ്റതിരിഞ്ഞ് ആക്രമിക്കുന്നത് അപലപനീയവും പ്രതിഷേധാര്ഹവുമാണെന്ന് യൂത്ത് ഫ്രണ്ട് എം മുന് സംസ്ഥാന ജനറല് സെക്രട്ടറിയും കേരള കോണ്ഗ്രസ് എം അമ്ബലപ്പുഴ നിയോജകമണ്ഡലം പ്രസിഡന്റുമായ നസീര് സലാം പ്രസ്താവനയില് പറഞ്ഞു. ആരാധനാലയങ്ങളില് വിശ്വാസികളോട് ആത്മീയ നേതാക്കന്മാര് പറയുന്നത് ഇതര മതസ്ഥര് ഏറ്റുപിടിച്ചാല് ഇവിടെ ആരാധനാലയങ്ങളില് ആര്ക്കും ഒന്നും സംസാരിക്കാന് കഴിയില്ല. ബിഷപ്പിന്റെ പ്രസംഗം മതസ്പര്ധ വളര്ത്തിയെന്ന് ആരോപിച്ച് ഒറ്റപ്പെടുത്തി ആക്രമിക്കാനുള്ള ബോധപൂര്വമായ പ്രചാരണം നടത്തുന്നവര് അതില്നിന്നും പിന്മാറണമെന്നും അദ്ദേഹം ആവശ്യപ്പെട്ടു.